Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 630/13/7701	Bardejov, 25.10.2013
EEČ : 2-54-116-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
dňa 22.08.2013 v čase okolo 18.55 hod. po predchádzajúcej vzájomnej dohode s maloletým XXXXX, XXXXX trvale bytom XXXXX, XXXXX a s maloletým XXXXX, nar. XXXXX, trvale bytom XXXXX, ul. XXXXX prišli v Bardejove na ul. Slovenskej k budove SAD, kde pred pohostinstvom s názvom Potos situovanom v budove SAD mal. XXXXX začal komunikovať s tam prítomným XXXXX, nar. XXXXX, trvale bytom XXXXX, ul. XXXXX  ml. XXXXX stál obďaleč  a sledoval ich a mal. XXXXX počas toho zozadu pristúpil k poškodenému XXXXX a zo zadného vrecka nohavíc mu vytiahol pánsku koženú peňaženku s obsahom finančnej hotovosti vo výške cca 60 Eur, občianskym preukazom, kartičkou VšZP a platobnou kartou Slovenskej sporiteľne, všetky doklady vystavené na meno XXXXX, čím mu takto krádežou spôsobili škodu vo výške 100 Eur a po tomto všetci traja z miesta ušli a s odcudzenými vecami sa rozdelili, pričom obvinený ml. XXXXX si zobral finančnú hotovosť vo výške 50,-Eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ Obvodného oddelenia PZ v Bardejove zo dňa XXXXX sp. zn. ORP-XXXXX bolo obvinenému ml. XXXXX vznesené obvinenie pre prečin krádeže podľa § 212 ods. 2,  písm. c/  Trestného zákona  pre skutok, ktorý je uvedený vo výrokovej časti tohto uznesenia.

	Vyšetrovanie predmetnej trestnej veci bolo policajným orgánom Obvodným oddelením PZ v Bardejove ukončené dňa 23.10.2013 a vyšetrovací spis bol predložený Okresnej prokuratúre XXXXX  s návrhom na podanie obžaloby na ďalšie konanie.
                                                                                                    
	Preskúmaním na vec sa vzťahujúceho vyšetrovacieho spisu bolo skúmané, či nie sú splnené podmienky na postup prokurátora podľa § 216 Trestného poriadku.

	Vo svojej  výpovedi dňa 18.10.2013o obvinený ml. XXXXX v celom rozsahu priznal spáchanie skutku, ktorý sa mu kladie za vinu. Obvinený svoje konanie oľutoval a súhlasil s prípadným postupom podľa § 216 Trestného poriadku. Z výpovede poškodeného XXXXX je zrejme, že spôsobenú škodu mu v celej výške uhradila matka obvineného XXXXX a preto si už nenárokuje uhradiť škodu. lebo mu bola uhradená.

	Z obsahu vyšetrovacieho spisu je zrejmé, že obvinený ml. XXXXX doposiaľ nebol súdne trestaný a nie je vedený ani vo výpise evidencie priestupkov. 

	Podľa § 216 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b)	nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné opatrenie na jej náhradu, a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

	Podľa ustanovenia § 212 ods.  2 písm. c/ Trestného zákona je stanovená trestná sadzba odňatia slobody  až na dva roky.

	Na základe vyššie uvedených skutočností bolo zistené, že obvinený ml. XXXXX sa ku skutku, ktorý je mu kladený za vinu priznal a nie sú pochybnosti, že svoje priznanie vykonal slobodne vážne a zrozumiteľne. Svoje konanie oľutoval. Materiálna škoda, ktorú spôsobil bola uhradená a obvinený svojim doterajším životom preukázal, že rozhodnutie podľa ustanovenia § 316 Trestného poriadku možno považovať za postačujúce.

	Z uvedených dôvodov bolo preto rozhodnuté tak, ako je to uvedené vo výrokovej časti tohto uznesenia.

	Podľa ustanovenia § 216 ods. 2 Trestného poriadku bola obvinenému ml. XXXXX určená skúšobná doba v trvaní jedného roka,  ktorá začína právoplatnosťou uznesenia o podmienečnom zastavení trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Jevčák
prokurátor